Το ηλιακό έγκαυμα αποτελεί από μόνο του ένα ισχυρό μήνυμα από το δέρμα σας ότι δεν το έχετε προστατεύσει. Τα πρώτα σημάδια γήρανσης του δέρματος, οι ρυτίδες και οι λεπτές γραμμές, η έλλειψη λάμψης και η απώλεια ελαστικότητας αποτελούν όλα σημάδια ότι το δέρμα σας δεν μπορεί πλέον να αντέξει την έκθεση στην υπεριώδη ακτινοβολία, καθώς επίσης ότι η ικανότητά του να αντιστέκεται στις βλάβες του ήλιου έχει εξαντληθεί. Αυτό οφείλεται στο γεγονός ότι οι εν λόγω ενδείξεις συνδέονται με την επιβράδυνση του μεταβολισμού των δερματικών κυττάρων και τις επανειλημμένες επιθέσεις ελεύθερων ριζών, λόγω της έκθεσης σε υπεριώδεις ακτίνες. Η εμφάνιση μελανώματος ή οποιασδήποτε άλλης μορφής καρκίνου του δέρματος αποτελεί ακόμη πιο ισχυρό μήνυμα ότι δεν πρέπει να εκθέτετε καθόλου το δέρμα σας στον ήλιο, καθώς επίσης ότι είναι εξαιρετικά αναγκαίο να παρακολουθείτε και να προστατεύετε τους σπίλους σας.